ร้านหาไม่ยาก อยู่ติดสถานฑูตมาเลเชียเลย
เข้าไปมีที่จอดรถอย่างดี

ร้านเป็นร้านเล็กๆ มีเคาน์เตอร์สำหรับลูกค้าทานแบบ Omakase อย่างเดียวเลย
ต้องจองล่วงหน้า Original Course 3,500 บาท
(มัดจำล่วงหน้า ตอนจอง 1,000 บาท)
เชฟจะปั้นให้ทานคำต่อคำ

คอร์สนี้มีซูชิ 12 คำ
- หอยสังข์ : กรุบๆ ให้ความรู้สึกสดมาก
- ปลาตาเดียว : คำนี้จำไม่ค่อยได้อ่า
- หอยเชลล์ : ตัวใหญ่มาก หวานๆ
- ปลาชิมะอาจิ : หวาน นุ่มๆ หนึบๆ มันๆ (ชอบคำนี้ที่สุด)
- กุ้งโบตัน : เป็นกุ้งดิบ ตัวใหญ่ เคี้ยวไปรู้สึกฟูๆนุ่มๆ
- หมึกหิ่งห้อยหมัก : เค็มๆเปรี้ยวๆ กรุบๆ อร่อยใช้ได้
- โอโทโระ : หวาน ละลาย หายแว๊บ แต่คำนี้ไม่ประทับใจอย่างที่คิด เพราะชิ้นปลาค่อนข้างบางเกินไป ทำให้ได้รสไม่เต็มที่
- อาคามิหมัก : ชอบคำนี้มากกว่าโอโทโระอีกอ่ะ ด้วยความที่หมักไว้ ทำให้ปลานุ่ม อร่อย ละลายมาก
- ไข่ปลาแซลมอน : สดสุดๆ ไข่ปลาบอบบางมาก เข้าปากแล้วแตกโพล๊ะๆ ให้ความรู้สึกแตกต่างจากที่เคยทานปกติ
- หอยนางรม : สดมาก หอมทะเล เข้าปากแล้วละลาย
- ไข่หอยเม่น : เหมือนคัสตาร์ดเลย ใส่ปากแล้วละลายหายแว๊บ ชอบนะ แต่ไข่หอยเม่นน้อยไปนิด เลยรู้สึกว่าเหลือข้าวในปากนานไปหน่อย ไข่มันหายหมดไปก่อนนานแล้ว
- ปลาหิมะย่าง : ย่างใหม่ๆเลย หอมอร่อย เนื้อนุ่มเนียนกำลังดี ไม่แห้งไป
- มีไข่หวาน กับ ชีสเค้กปิดท้าย (เค้กอร่อยมากๆๆๆๆๆๆๆๆๆ)

โดยรวม วัตถุดิบสดและดีมาาาาาาาาาาาาาาาาาาาาาาาาาก
รู้สึกได้ถึงความแตกต่างจากวัตถุดิบที่เคยทานในร้านอาหารญี่ปุ่นอื่นๆที่เคยทานมา
แต่แอบไม่ค่อยชอบข้าวซูชิของที่นี่ (ส่วนตัวชอบข้าวซูชิที่มีรสหวานเล็กๆ)
เห็นซูเชฟบอกว่าข้าวซูชิที่นี่จะเป็นแบบเอโดะ
เลยจะออกเค็มนิดๆ เพื่อชูให้รสปลาเด่น
(ตอนทาน มันรู้สึกติดขมมานิดๆ เลยไม่ค่อยชอบอ่า)

สรุปแล้ว ขอหักคะแนนเรื่องข้าว (ที่ไม่ถูกปากเป็นการส่วนตัว) 
กับราคาที่สูงไปนิด (เมื่อเทียบกับปริมาณ) เพราะคำค่อนข้างเล็ก 
จบ 12 คำนี่คือแค่พออยู่ท้อง ไม่ถึงกับอิ่มเท่าไหร่

ขอให้คะแนน : 4.8 ???? ละกันน๊า (คุณภาพวัตถุดิบชนะเลิศ)